Projektų administravimo ir finansavimo taisyklių

2 priedas

**(Projektų bendrųjų atrankos kriterijų sąrašo ir jų vertinimo metodikos forma)**

**PROJEKTŲ BENDRŲJŲ ATRANKOS KRITERIJŲ SĄRAŠAS IR JŲ VERTINIMO METODIKA**

(*Šiame priede nustatyti pavienių ir jungtinių projektų (toliau kartu – projektas) bendrieji atrankos kriterijai taikomi ir jungtinio projekto projektams. Jungtinio projekto projektas prilyginamas projektui, jungtinio projekto projekto pareiškėjas – pareiškėjui, kvietimas teikti paraiškas finansuoti jungtinio projekto projektą – kvietimui teikti projekto įgyvendinimo planą, paraiška finansuoti jungtinio projekto projektą – projekto įgyvendinimo planui).*

|  |  |  |  |
| --- | --- | --- | --- |
| **Bendrasis atrankos kriterijus, jo vertinimo aspektas (-ai)** | | **Bendrojo atrankos kriterijaus vertinimo aspekto vertinimas** | |
| **Taip / Ne / Netaikoma / Taip su išlyga** | **Komentarai**  *(Šiame stulpelyje pagrindžiamas kiekvieno bendrojo atrankos kriterijaus vertinimo aspekto įvertinimas)* |
| **1. Pavieniu ar jungtiniu projektu (toliau – projektas) prisidedama prie nacionalinės plėtros programos uždavinių ir konkrečios plėtros programos pažangos priemonės siekiamų rezultatų įgyvendinimo, o kai įgyvendinami regionų plėtros planų (toliau – RPPl) įgyvendinimo projektai (toliau – RPPl projektai), prisidedama prie RPPl uždavinių ir RPPl pažangos priemonės siekiamų rezultatų įgyvendinimo.** | | *(Vertinant jungtinio projekto projektus, šis bendrasis atrankos kriterijus nevertinamas)* |  |
| 1.1. | Projektu prisidedama prie įgyvendinant plėtros programos pažangos priemonę įgyvendinamo (-ų) Nacionalinio pažangos plano uždavinio (-ių), o kai įgyvendinami RPPl projektai, – prie RPPl uždavinio (-ių). |  |  |
| 1.2. | Projekto veikla (-os) (poveiklė (-ės)) atitinka plėtros programos pažangos priemonės apraše, o kai įgyvendinami RPPl projektai, – RPPl nurodytą (-as) veiklą (-as) (poveiklę (-es)) ir projektu prisidedama prie priemonės rodiklio (-ių) reikšmės (-ių) pasiekimo. |  |  |
| **2.** | **Projektu prisidedama prie bent vieno 2021–2027 metų Europos Sąjungos fondų investicijų programos (toliau – ESF investicijų programa) prioriteto konkretaus uždavinio įgyvendinimo, rezultato pasiekimo ir įgyvendinama bent viena projektų finansavimo sąlygų apraše (toliau – PFSA), o kai įgyvendinami RPPl projektai, – Regioninės pažangos priemonės finansavimo gairėse (toliau – Gairės) numatoma finansuoti veikla.** | *(Taikoma, kai projektas finansuojamas pagal ESF investicijų programą. Vertinant jungtinio projekto projektus, šis bendrasis atrankos kriterijus nevertinamas)* |  |
| 2.1. | Projekto tikslai atitinka bent vieną ESF investicijų programos prioriteto konkretų uždavinį ir siekiamą rezultatą. |  |  |
| 2.2. | Projekto tikslai, veiklos (poveiklės) atitinka bent vieną PFSA, o kai įgyvendinami RPPl projektai, – Gairėse nurodytą veiklą (poveiklę). | *(Netaikoma projektams, apimantiems finansines priemones)* |  |
| 2.3. | Projektas atitinka Teritorinės teisingos pertvarkos planą. | *(Taikoma, kai projektas finansuojamas iš Teisingos pertvarkos fondo lėšų. Netaikoma, jei projektui suteiktas pažangumo ženklas, apibrėžtas 2021 m. birželio 24 d. Europos Parlamento ir Tarybos reglamento (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės, su visais pakeitimais 2 straipsnio 45 dalyje (toliau – pažangumo ženklas), arba projektas atrinktas, bet nefinansuotas arba bendrai finansuojamas pagal programą, bendrai finansuojamą bendrosios mokslinių tyrimų ir inovacijų programos „Europos horizontas“ (toliau – programa „Europos horizontas“) lėšomis, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, ir jį planuojama finansuoti iš  Europos regioninės plėtros fondo (toliau – ERPF) ar „Europos socialinio fondo +“ krypties, kuriai taikomas pasidalijamasis valdymas (toliau – ESF+), lėšų)* |  |
| 2.4. | Projektu prisidedama prie bent vieno 2009 m. spalio 30 d. Europos Vadovų Tarybos išvadomis Nr. 15265/09 patvirtintos Europos Sąjungos Baltijos jūros regiono strategijos, atnaujintos Europos Komisijos 2012 m. kovo 23 d. komunikatu Nr. COM (2012) 128, tikslo įgyvendinimo pagal bent vieną Europos Sąjungos Baltijos jūros regiono strategijos veiksmų plane, patvirtintame Europos Komisijos 2021 m. vasario 15 d. sprendimu Nr. SWD (2021) 24, numatytą politinę sritį, horizontalųjį veiksmą ar įgyvendinimo pavyzdį. | *(Taikoma, kai toks reikalavimas nustatytas PFSA, o kai įgyvendinami RPPl projektai, – Gairėse)* |  |
| 2.5. | Projekto veiklos nėra tokios veiklos, dėl kurių Europos Komisija Lietuvos Respublikai buvo pateikusi pagrįstą nuomonę dėl pažeidimo pagal Sutarties dėl Europos Sąjungos veikimo (toliau –SESV) 258 straipsnį. | *(Netaikoma, jei projektui suteiktas* *pažangumo ženklas, projektas atrinktas, bet nefinansuotas arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, ir jį planuojama finansuoti iš ERPF arba ESF+ lėšų, arba projektas bendrai finansuojamas pagal Skaitmeninės Europos programą)* |  |
| **3.** | **Projektu prisidedama prie bent vieno Ekonomikos gaivinimo ir atsparumo didinimo plano „Naujos kartos Lietuva“ (toliau – Planas „Naujos kartos Lietuva“) komponento reformos ir investicijos tikslo įgyvendinimo, rezultato pasiekimo ir įgyvendinama bent viena pagal PFSA, o kai įgyvendinami RPPl projektai, – Gairėse numatoma finansuoti veikla.** | *(Taikoma, jei projektas finansuojamas pagal Planą „Naujos kartos Lietuva“. Vertinant jungtinio projekto projektus, šis bendrasis atrankos kriterijus nevertinamas)* |  |
| 3.1. | Projekto tikslai ir veiklos atitinka bent vieną Plano „Naujos kartos Lietuva“ komponento reformos ir investicijos tikslą ir siekiamą rezultatą. |  |  |
| 3.2. | Projekto tikslai, veiklos (poveiklės) atitinka bent vieną PFSA, o kai įgyvendinami RPPl projektai, – Gairėse nurodytą veiklą (poveiklę). | *(Netaikoma projektams, apimantiems finansines priemones)* |  |
| **4.** | **Pareiškėjas ir partneris (-iai) organizaciniu ir finansiniu požiūriu yra pajėgūs tinkamai ir laiku įgyvendinti projektą bei užtikrinti projekto rezultatų tęstinumą.** | *(Netaikoma projektams, apimantiems finansines priemones)* |  |
| 4.1. | Pareiškėjas ir partneris (-iai) atitinka tinkamų pareiškėjų ir partnerių sąrašą (kriterijus), nurodytą kvietime teikti projektų įgyvendinimo planus. |  |  |
| 4.2. | Pareiškėjui ir partneriui (-iams) nėra apribojimų gauti finansavimą (*vertinant atitiktį šiam kriterijui vadovaujamasi pareiškėjo ir partnerio pateiktomis deklaracijomis. Pareiškėjo ir partnerio deklaracijose pateiktų teiginių dėl šiame papunktyje nurodytų apribojimų tikrumas tikrinamas atrankos būdu*: |  |  |
| 4.2.1. | pareiškėjui ir partneriui (-iams), kurie yra juridiniai asmenys, nėra iškelta byla dėl bankroto arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka (ši nuostata netaikoma biudžetinėms įstaigoms). Pareiškėjui ir partneriui (-iams), kurie yra juridiniai asmenys, t. y. vadovui, naudos gavėjui, kaip jis apibrėžtas Lietuvos Respublikos pinigų plovimo ir teroristų finansavimo prevencijos įstatymo 2 straipsnio 14 dalyje (toliau – naudos gavėjas), ar savininkui, ūkinės bendrijos tikrajam nariui (-iams) ar mažosios bendrijos atstovui (-ams), turinčiam (-iems) teisę juridinio asmens vardu sudaryti sandorį, ar finansinę apskaitą (toliau – apskaita) tvarkančiam asmeniui (asmenims), ar kitam (kitiems) asmeniui (asmenims), turinčiam (-tiems) teisę surašyti ir pasirašyti pareiškėjo apskaitos dokumentus, arba jungtinio projekto projekto pareiškėjui, kuris yra fizinis asmuo, nėra pradėtas ikiteisminis tyrimas dėl ūkinės ir (arba) ekonominės veiklos. Jungtinio projekto projekto pareiškėjui, kuris yra fizinis asmuo, nėra iškelta byla dėl bankroto; | *(Vertinama projekto įgyvendinimo plano vertinimo metu nuo projekto įgyvendinimo plano pateikimo dienos nepažeidžiant Projektų administravimo ir finansavimo taisyklių, patvirtintų Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ (toliau – PAFT), 48 punkto nuostatų. Pakartotinai nevertinama, jei kriterijus buvo įvertintas projektui suteikiant pažangumo ženklą arba projektas atrinktas, bet nefinansuotas arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, nepažeidžiant PAFT 48 punkto nuostatų)* |  |
| 4.2.2. | pareiškėjas ir partneris (-iai) galutiniu teismo sprendimu ar galutiniu administraciniu sprendimu nėra pripažinti nevykdančiais pareigų, susijusių su mokesčių ar socialinio draudimo įmokų mokėjimu pagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris (-iai) yra užsienyje registruoti juridiniai asmenys arba jungtinio projekto projekto pareiškėjas – užsienyje gyvenantis fizinis asmuo; | *(Netaikoma biudžetinėms įstaigoms ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai.*  *Vertinama projekto įgyvendinimo plano vertinimo metu nuo projekto įgyvendinimo plano pateikimo dienos, nepažeidžiant PAFT 48 punkto nuostatų. Pakartotinai nevertinama, jei kriterijus buvo įvertintas projektui suteikiant pažangumo ženklą arba projektas atrinktas, bet nefinansuotas arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, nepažeidžiant PAFT 48 punkto nuostatų)* |  |
| 4.2.3. | pareiškėjas ir partneris (-iai) neturi neišnykusio arba nepanaikinto teistumo arba dėl pareiškėjo ir partnerio (-ių) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis dėl neteisėtos veiklos, kenkiančios Lietuvos Respublikos ir (arba) Europos Sąjungos finansiniams interesams, t. y. pareiškėjas ir partneris (-iai), kurie yra fiziniai asmenys, arba pareiškėjo ir partnerio (-ių), kurie yra juridiniai asmenys, vadovas, naudos gavėjas ar savininkas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar apskaitą tvarkantis asmuo (asmenys), ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, teroristinius ir su teroristine veikla susijusius nusikaltimus ar teroristų finansavimą, vaikų darbą ar kitas su prekyba žmonėmis susijusias nusikalstamas veikas, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą ar realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) Europos Sąjungos finansiniams interesams, arba nėra subjektas, kuriam taikomos sankcijos, kaip jis apibrėžtas Lietuvos Respublikos tarptautinių sankcijų įstatymo 2 straipsnio 1 dalyje; | *(Netaikoma biudžetinėms įstaigoms.*  *Vertinama projekto įgyvendinimo plano vertinimo metu nuo projekto įgyvendinimo plano pateikimo dienos, nepažeidžiant PAFT 48 punkto nuostatų. Pakartotinai nevertinama, jei kriterijus buvo įvertintas projektui suteikiant pažangumo ženklą arba projektas atrinktas, bet nefinansuotas**arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, nepažeidžiant PAFT 48 punkto nuostatų)* |  |
| 4.2.4. | pareiškėjo ir partnerio (-ių) planuojamos veiklos nėra tokios, kurias vykdant per PAFT 246–247 punktuose nustatytą investicijų tęstinumo laikotarpį būtų nutraukta gamybinė veikla arba ji būtų perkelta už konkretaus ESF investicijų programos regiono ribų, taip pat už Lietuvos ribų; | *(Taikoma, kai vertinami ESF investicijų programos projektų įgyvendinimo planai, jei projektams, vadovaujantis PAFT 246–247 ir 250–252 punktais, taikomas reikalavimas per investicijų tęstinumo laikotarpį nenutraukti gamybinės veiklos arba neperkelti jos už konkretaus ESF investicijų programos regiono ribų, taip pat už Lietuvos ribų.*  *Vertinama projekto įgyvendinimo plano vertinimo metu nuo projekto įgyvendinimo plano pateikimo dienos, nepažeidžiant PAFT 48 punkto nuostatų. Netaikoma, jei projektui suteiktas pažangumo ženklas arba projektas atrinktas, bet nefinansuotas arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, ir jį planuojama finansuoti iš ERPF arba ESF+ lėšų)* |  |
| 4.2.5. | per 2 metus iki projekto įgyvendinimo plano pateikimo pareiškėjas ir partneris nėra perkėlę (kaip apibrėžta 2014 m. birželio 17 d. Komisijos reglamento (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius, su visais pakeitimais 2 straipsnio 61a punkte ir 14 straipsnio 16 dalyje) projekto įgyvendinimo plane nurodytai veiklai tapačios veiklos arba jos dalies ar panašios veiklos iš kitoje Europos ekonominės erdvės valstybėje esančios įmonės į Lietuvos Respublikoje esančią įmonę, kuriai prašoma suteikti finansavimą, ir įsipareigoja to nedaryti projekto įgyvendinimo metu bei 2 metus po projekto įgyvendinimo pabaigos, kai įgyvendinami jungtinio projekto projektai, – jungtinio projekto įgyvendinimo metu bei 2 metus po jungtinio projekto įgyvendinimo pabaigos; | *(Reikalavimas taikomas, kai projektui teikiama valstybės pagalba (įskaitant „de minimis“ pagalbą). Netaikoma, jei projektui suteiktas pažangumo ženklas arba projektas atrinktas, bet nefinansuotas arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, ir jį planuojama finansuoti iš ERPF arba ESF+ lėšų)* |  |
| 4.2.6. | pareiškėjui ir partneriui (-iams) nėra taikomas apribojimas (iki 5 metų) neskirti Europos Sąjungos finansinės paramos dėl trečiųjų šalių piliečių nelegalaus įdarbinimo; | *(Netaikoma viešiesiems juridiniams asmenims. Vertinama projekto įgyvendinimo plano vertinimo metu nuo projekto įgyvendinimo plano pateikimo dienos, nepažeidžiant PAFT 48 punkto nuostatų)* |  |
| 4.21. | pareiškėjas ir partneris (-iai) Juridinių asmenų registrui yra pateikę metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ | *(Netaikoma biudžetinėms įstaigoms ir kai jungtinio projekto projekto pareiškėjas yra fizinis asmuo. Šis vertinimo aspektas taikomas tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui Vertinama projekto įgyvendinimo plano vertinimo metu**nuo projekto įgyvendinimo plano pateikimo dienos, nepažeidžiant PAFT 48 punkto nuostatų. Pakartotinai nevertinama, jei kriterijus buvo įvertintas projektui suteikiant pažangumo ženklą arba projektas atrinktas, bet nefinansuotas arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, nepažeidžiant PAFT 48 punkto nuostatų)* |  |
| 4.3. | Projektui įgyvendinti sudaryta komanda ir tinkamai paskirstytos jos funkcijos ir atsakomybės. | *(Vertinant jungtinio projekto projektus ir**projektus, finansuojamus pagal Skaitmeninės Europos programą, šis vertinimo aspektas netaikomas. Pakartotinai nevertinama, jei kriterijus buvo įvertintas projektui suteikiant pažangumo ženklą arba projektas atrinktas, bet nefinansuotas arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, nepažeidžiant PAFT 48 punkto nuostatų)* |  |
| 4.4. | Partnerystė įgyvendinant projektą yra pagrįsta ir teikia naudą. | *(Taikoma, jei pareiškėjas numato projektą įgyvendinti kartu su partneriu (-iais). Vertinant jungtinio projekto projektus ir projektus, bendrai finansuojamus pagal Skaitmeninės Europos programą, šis vertinimo aspektas netaikomas)* |  |
| 4.5. | Užtikrintas finansinis projekto (veiklų) rezultatų tęstinumas. | *Netaikoma, kai pagal PFSA, o kai įgyvendinami RPPl projektai, – Gaires nėra reikalavimo užtikrinti finansinį projekto veiklų tęstinumą. Pakartotinai nevertinama, jei kriterijus buvo įvertintas projektui suteikiant pažangumo ženklą arba projektas atrinktas, bet nefinansuotas**arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, nepažeidžiant PAFT 48 punkto nuostatų)* |  |
| 4.6. | Nuosavas įnašas atitinka PFSA, o kai įgyvendinami RPPl projektai, – Gairėse nustatytus reikalavimus ir yra užtikrintas įnašo finansavimas. | *(Taikoma, jei projekto įgyvendinimo plane numatytas nuosavas įnašas ir (arba) nuosavas įnašas privalomas pagal PFSA ar Gairių reikalavimus. Jei projektui įgyvendinti numatyto nuosavo įnašo dydis yra lygus ar mažesnis nei 10 000 (dešimt tūkstančių) eurų, laikoma, kad pateikta pareiškėjo ar partnerio deklaracija yra pakankamas dokumentas nuosavo įnašo finansavimo užtikrinimui įrodyti. Nuosavam įnašui, skirtam netiesioginėms projekto išlaidoms padengti, reikalavimas dėl nuosavo įnašo finansavimo užtikrinimo netaikomas)* |  |
| 4.7. | Užtikrintas netinkamų finansuoti su projektu susijusių išlaidų padengimas. | *(Vertinant jungtinio projekto projektus, šis vertinimo aspektas netaikomas. Pakartotinai nevertinama, jei kriterijus buvo įvertintas projektui suteikiant pažangumo ženklą arba projektas atrinktas, bet nefinansuotas arba bendrai finansuojamas**pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, nepažeidžiant PAFT 48 punkto nuostatų)* |  |
| **5.** | **Projekto veiklos yra aiškios, realios, pamatuojamos ir jas įgyvendinus bus pasiekti projekto rezultatai.** | *(Vertinant jungtinio projekto projektus, šis bendrasis atrankos kriterijus netaikomas****.*** *Pakartotinai nevertinama, jei kriterijus buvo įvertintas projektui suteikiant pažangumo ženklą arba projektas atrinktas, bet nefinansuotas arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, nepažeidžiant PAFT 48 punkto nuostatų)* |  |
| 5.1. | Išlaikyta nuosekli vidinė projekto logika, t. y. projekto rezultatai yra projekto veiklų padarinys, projekto veiklos sudaro prielaidas įgyvendinti projekto tikslą. |  |  |
| 5.2. | Projekto tikslas, veiklos (poveiklės) yra įvykdomos ir jų rezultatai pamatuojami ir pasiekiami per projekto įgyvendinimo laikotarpį, projekto įgyvendinimo trukmė atitinka kvietime teikti projektų įgyvendinimo planus nurodytus reikalavimus. |  |  |
| **6.** | **Užtikrintas efektyvus projektui įgyvendinti reikalingų lėšų panaudojimas.** |  |  |
| 6.1. | Projekto parengtumas atitinka PFSA, o kai įgyvendinami RPPl projektai, – RPPl nustatytus reikalavimus. | *(Taikoma, kai PFSA, o kai įgyvendinami RPPl projektai, – RPPl nustatyti projekto parengtumo reikalavimai. Vertinant jungtinio projekto projektus ir projektus, apimančius finansines priemones, šis vertinimo aspektas netaikomas)* |  |
| 6.2. | Projekto įgyvendinimo alternatyvos pasirinkimas pagrįstas sąnaudų ir naudos arba sąnaudų veiksmingumo analizės rezultatais. | *(Taikoma, kai projekto investicijų projektas teikiamas kartu su investicijų skaičiuokle. Vertinant jungtinio projekto projektus ir projektus, apimančius finansines priemones, šis vertinimo aspektas netaikomas. Netaikoma, jei projektui suteiktas* *pažangumo ženklas, projektas atrinktas, bet nefinansuotas arba bendrai finansuojamas pagal programą „Europos horizontas“****,*** *įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, ir jį planuojama finansuoti iš ERPF arba ESF+*  *lėšų,* *arba projektas bendrai finansuojamas pagal Skaitmeninės Europos programą)* |  |
| 6.3. | Įvertintos pagrindinės projekto rizikos ir suplanuotos rizikų valdymo priemonės bei joms įgyvendinti reikalingi ištekliai. | (*Jeigu taikoma. Vertinant jungtinio projekto projektus ir pagal Skaitmeninės Europos programą bendrai finansuojamus projektusarba jei projektui suteiktas* *pažangumo ženklas, projektas atrinktas, bet nefinansuotas arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, ir jį planuojama finansuoti iš ERPF arba ESF+*  *lėšų, šis vertinimo aspektas netaikomas)* |  |
| 6.4. | Numatytos projekto veiklos atitinka tinkamoms finansuoti veikloms ir jų apimtims nustatytus reikalavimus. Išlaidos atitinka nustatytus reikalavimus ir yra būtinos projektams įgyvendinti. Veiklos ir išlaidos suplanuotos efektyviai ir pagrįstai. Iki projekto įgyvendinimo plano pateikimo yra atliktos arba pradėtos pirkimų procedūros, jei toks reikalavimas nustatytas projektų finansavimo sąlygų apraše ar, kai įgyvendinami RPPl projektai, – RPPl. | *(Vertinant jungtinio projekto projektus, šis vertinimo aspektas netaikomas)* |  |
| 6.5. | Tinkamai pritaikyta fiksuotoji projekto išlaidų norma, fiksuotieji projekto išlaidų vieneto įkainiai, fiksuotosios projekto išlaidų sumos ir (ar) apdovanojimai. | (*Jeigu taikoma*) |  |
| 6.6. | Planuojamų įgyvendinti projekto veiklų išlaidos nefinansuojamos pagal kitus pareiškėjo ir (ar) partnerio (-ių) įgyvendintus ir (arba) įgyvendinamus projektus. | *(Vertinant jungtinio projekto projektus, laikoma, kad pateikta pareiškėjo deklaracija yra pakankamas dokumentas šiam vertinimo kriterijui įvertinti)* |  |
| **7.** | **Projektas atitinka Europos Sąjungos konkurencijos politikos nuostatas.** | *(Pakartotinai nevertinama, jei kriterijus buvo įvertintas projektui suteikiant pažangumo ženklą arba projektas atrinktas, bet nefinansuotas arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, nepažeidžiant PAFT 48 punkto nuostatų)* |  |
| 7.1. | Teikiamas finansavimas neviršija nustatytų *de minimis* pagalbos ribų ir atitinka reikalavimus, taikomus *de minimis* pagalbai. | *(Taikoma, jei projektui teikiama „de minimis“ pagalba)* |  |
| 7.2. | Projektas finansuojamas pagal suderintas valstybės pagalbos taisykles ar Europos Komisijos sprendimą dėl projekto suderinamumo su vidaus rinka arba pagal Reglamentą (ES) Nr. 651/2014, laikantis ten nustatytų reikalavimų. | *(Taikoma, jei projektas finansuojamas pagal suderintą valstybės pagalbos schemą ar Europos Komisijos sprendimą arba pagal Reglamentą (ES) Nr. 651/2014)* |  |
| 7.3. | Projekto finansavimu nėra teikiama neteisėta valstybės pagalba ar *de minimis* pagalba. | *(Taikoma, jei PFSA, o kai įgyvendinami RPPl projektai, – Gairėse nurodyta, kad pagal PFSA, o kai įgyvendinami RPPl projektai, – Gairėse nurodytas sąlygas valstybės pagalba ir (ar) „de minimis“ pagalba nėra teikiama)* |  |
| **8.** | **Projektas atitinka horizontaliuosius principus (toliau – HP) ir atitinkamas Europos Sąjungos pagrindinių teisių chartijos (toliau – Chartija) nuostatas.** | *(Pakartotinai nevertinama, jei kriterijus buvo įvertintas projektui suteikiant pažangumo ženklą, projektas atrinktas, bet nefinansuotas arba bendrai finansuojamas pagal programą „Europos horizontas“, įskaitant Europos atominės energijos bendrijos mokslinių tyrimų ir mokymo programą, papildančią programą „Europos horizontas“, nepažeidžiant PAFT 48 punkto nuostatų)* |  |
| 8.1. | **Projekto įgyvendinimo metu nepažeidžiami HP ir atitinkamos Chartijos nuostatos:** | *(Negali būti netaikoma)* |  |
| 8.1.1. | Nenumatyta projekto veiksmų, kurie turėtų neigiamą poveikį darniam vystymuisi, atsižvelgiant į SESV 11 straipsnį, Jungtinių Tautų darnaus vystymosi tikslus, Jungtinių Tautų bendrosios klimato kaitos konvencijos Paryžiaus susitarimą, įskaitant reikšmingos žalos nedarymo principą, kaip jis suprantamas pagal 2020 m. birželio 18 d. Europos Parlamento ir Tarybos reglamentą (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088. |  |  |
| 8.1.2. | Projektas neturi neigiamo poveikio lygių galimybių ir nediskriminavimo HP, įskaitant prieinamumo visiems reikalavimą, atsižvelgiama į Jungtinių Tautų neįgaliųjų teisių konvenciją. |  |  |
| 8.1.3. | Įgyvendinant projektą laikomasi atitinkamų Chartijos nuostatų laikymosi reikalavimų, nustatytų projektų finansavimo sąlygų apraše, o kai įgyvendinami RPPl projektai, – Gairėse ir RPPl. |  |  |
| 8.2. | **Projektu tiesiogiai (projekto tikslas, tikslinė grupė, projekto veiklos, projekto vykdytojai, rodikliai, siekiami rezultatai ir pan.) prisidedama prie HP įgyvendinimo:** | *(Taikoma, kai toks reikalavimas nustatytas PFSA, o kai įgyvendinami RPPl projektai, – Gairėse ir (ar) RPPl. Ministerija detalizuoja šį vertinimo aspektą, įrašydama konkrečius reikalavimus PFSA, o kai įgyvendinami RPPl projektai, – konkrečius reikalavimus ministerija detalizuoja Gairėse ir (ar) juos detalizuoja regiono plėtros taryba – RPPl)* |  |
| 8.2.1. | Projektu, atsižvelgiant į SESV 11 straipsnį, Jungtinių Tautų darnaus vystymosi tikslus, Jungtinių Tautų bendrosios klimato kaitos konvencijos Paryžiaus susitarimą, įskaitant reikšmingos žalos nedarymo principą, tiesiogiai prisidedama prie darnaus vystymosi HP įgyvendinimo šiose srityse: |  |  |
| 8.2.1.1. | aplinkosaugos srityje. Remiamas reikšmingos žalos nedarymo principą atitinkantis projektas, t. y. jis turi būti tvarus aplinkos atžvilgiu ir įgyvendinamas visapusiškai atsižvelgiant į Europos Sąjungos klimato ir aplinkos apsaugos standartus ir prioritetus, kaip tai suprantama pagal reglamentą (ES) 2020/852. Turi būti vertinamas projekto poveikis 6 aplinkos tikslams (klimato kaitos švelninimo prisitaikymo prie klimato kaitos, tausaus vandens ir jūrų išteklių naudojimo ir apsaugos, perėjimo prie žiedinės ekonomikos, įskaitant atliekų prevenciją ir perdirbimą, oro, vandens ar žemės taršos prevencijos ir kontrolės, biologinės įvairovės ir ekosistemų apsaugos ir atkūrimo). Jokia ekonomine veikla neturi būti daroma reikšmingos žalos aplinkos tikslams, kaip apibrėžta reglamento (ES) Nr. 2020/852 17 straipsnyje. Atitiktis reikšmingos žalos nedarymo principui vertinama vadovaujantis Komisijos pranešimu dėl Reikšmingos žalos nedarymo principo taikymo pagal Ekonomikos gaivinimo ir atsparumo didinimo priemonės reglamento technines gaires (2021/C 58/01); |  |  |
| 8.2.1.2. | socialinėje srityje. Remiamas projektas, kuriuo sprendžiamos užimtumo, skurdo ir socialinės atskirties, visuomenės sveikatos, švietimo ir mokslo, kultūros savitumo išsaugojimo, tausojančio vartojimo problemos; |  |  |
| 8.2.1.3. | ekonomikos srityje. Remiamas projektas, kuriuo skatinamas darnus pagrindinių ūkio šakų ir regionų vystymas; |  |  |
| 8.2.1.4. | teritorijų vystymo srityje. Remiamas projektas, kuriuo skatinamas aplinkosauginių, socialinių ir ekonominių skirtumų mažinimas. |  |  |
| 8.2.2. | Projektu tiesiogiai prisidedama prie lygių galimybių ir nediskriminavimo HP įgyvendinimo bent vienu iš šių aspektų: dėl lyties, rasės, tautybės, pilietybės, kalbos, kilmės, socialinės padėties, tikėjimo, religijos ar įsitikinimų, pažiūrų, amžiaus, negalios, lytinės orientacijos, etninės priklausomybės ar kt., bei užtikrinamas prieinamumo visiems (ypač negalią turintiems asmenims) reikalavimas (naudotis gaminiais, paslaugomis, transportu, fizinės ar e. aplinkos sprendimais, infrastruktūra, kuriais gali naudotis visi žmonės kuo platesniu mastu, neatsižvelgiant į jų funkcines galimybes). |  |  |
| 8.2.3. | Projektu tiesiogiai prisidedama prie inovatyvumo (kūrybingumo) HP įgyvendinimo (įgyvendinant projekto veiklas vykdomi inovatyvūs viešieji pirkimai, taikomos naujos technologijos, kuriami ar diegiami inovatyvūs sprendimai ir pan.). |  |  |
| **9.** | **Projektas atitinka kitus projektų atrankos kriterijus.** | *(Jeigu taikoma)* |  |
| 9.1. | Projektas atitinka specialiuosius atrankos kriterijus. |  |  |
| 9.2. | Projektas naudos ir kokybės vertinimo metu surenka nustatytą minimalią balų sumą. | *(Taikoma, kai naudos ir kokybės vertinimas atliekamas iki projektų tinkamumo finansuoti vertinimo. Jei naudos ir kokybės vertinimas atliekamas kartu ar po projekto tinkamumo finansuoti vertinimo, šis kriterijus vertinamas atliekant naudos ir kokybės vertinimą)* |  |
| **10.** | **Projektas atitinka kitus PFSA, o kai įgyvendinami RPPl projektai, – RPPl ir Gairėse nustatytus reikalavimus.** | *(Taikoma, jei PFSA, o kai įgyvendinami RPPl projektai, – RPPl ir (ar) Gairėse nustatyti kiti reikalavimai)* |  |

**Pastaba.** Lentelės 4.2.1–4.2.3 papunkčiuose nurodytų asmenų duomenys tvarkomi vykdant 2018 m. liepos 18 d. Europos Parlamento ir Tarybos reglamento (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir sprendimas Nr. 541/2014/ES bei panaikinamas Reglamentas (ES, Euratomas) Nr. 966/2013, su visais pakeitimais 136 straipsnio 1 dalyje nustatytą pareigą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_